དང་པོ་བླ་ཆེན་གྱིས་ཀླུ་མེས་ལ་གནང་བའི་བོན་པོའི་འོབ་ཞྭ་ཞེས་པ་དེ་བསྙེན་རྫོགས་པའི་ཞྭ་མོ་པད་ཞུ་ཞེས་གསལ་བ་དེ་རང་ལས་ཞྭ་མོ་གཞན་ཞིག་མཁན་པོས་མཁན་བུ་ལ་གནང་དགོས་དོན་ཕལ་ཆེར་མེད་ལ།ཉང་རལ་ཆོས་འབྱུང་མེ་ཏོག་སྙིང་པོ་སྦྲང་རྩིའི་བཅུད་དང་།དཔལ་ཚུལ་ཆོས་བྱུང་ཀུན་གསལ་མེ་ལོང་སོགས་ལས་གྲུ་བཞི་སེར་པོ་བཏབ་པ་ཞིག་གནང་ཞེས་པས།པད་ཞུ་ནི་པད་འདབ་ཀྱིས་སྐོར་ནས་ཡོད་པས་པད་འདབ་ཡོད་སར་དབྱིབས་གྲུ་བཞིའི་རྣམ་པ་ཅན་ཡིན་ལ།འོབ་ཞྭ་དེའི་དབྱིབས་གྲུ་བཞིའི་རྣམ་པ་ཅན་ཞིག་ཡིན་པར་གསལ་བ་དེས་ཞྭ་མོ་དེ་པད་ཞུ་རང་ཡིན་པར་ཚོད་དཔག་བྱེད་ཆོག་པའི་རྒྱུ་མཚན་ཞིག་འདུག་པར་སྙམ།མ་ཟད་ཞྭ་མོ་དེ་ད་ལྟའི་རྩེ་ཞྭ་ཞེས་པ་འདི་རང་ཡིན་ན་འདི་ལ་དབྱིབས་གྲུ་བཞི་ཞེས་པའི་ཐ་སྙད་ལར་ནས་མི་འཇུག་པར་སྨྲོས་ག་ལ་དགོས།